stanford-oval/wikipedia huggingface dataset:
שבת הגדול
מקור השם

השם "שבת הגדול" מופיע כבר בספרים מבית מדרשו של רש"י. בספרים אלו מן המאה ה-12 מוזכרת התמיהה מדוע נהגו לקרוא לשבת זו "שבת הגדול", שהרי אין שבת זו גדולה מיתר שבתות השנה. גם בדברי התוספות, מסכת שבת, דף פ"ז, עמוד ב' נזכר הכינוי. בכל מקורות אלה מובא ש"שבת הגדול" הוא כינוי שגור, כך שיש להניח שהכינוי בן לפחות 900 שנה.
בתקנות השליחים (אנ'), חיבור נוצרי מהמאה ה-4, נקראת השבת שלפני הפסחא, שמסיימת את השבוע הקדוש, בשם "השבת הגדולה". ביטוי זה לקוח מהבשורה על-פי יוחנן, המתייחסת ליום טוב ראשון של פסח, שחל באותה שנה בשבת, למחרת צליבת ישו ויום לפני תחיית ישו.
טעמים

טעמים רבים ניתנו לכך שהשבת שלפני פסח נקראת שבת הגדול:
בספרים מבית מדרשו של רש"י מובא בשם רבי אברהם שהסיבה לשם זה היא הנס שאירע בשבת זו. מקורו הוא בתלמוד בבלי, מסכת שבת, דף פ"ז, עמוד ב', שיציאת מצרים הייתה ביום חמישי, ואם כן באותה שנה י' בניסן היה בשבת, ובאותו יום לקחו את השה לקרבן פסח, לעיני המצרים אשר השה היה אלוהיהם ולמרות זאת לא אוּנה לבני ישראל כל רע מהמצרים.
בשל ההפטרה אותה קוראים מיד לאחר קריאת התורה, בספר מלאכי, בהפטרה קוראים על הגאולה העתידית: ”הנה אנוכי שולח לכם את אליה הנביא לפני בא יום ה' הגדול והנורא” (מלאכי, ג', כ"ג). (רעיון דומה קיים גם בשבת "חזון", שבת "שובה" ושבת "נחמו").
ה'בית יוסף' מסביר על פי דברי חז"ל במקום אחר שהנס הגדול היה בכך שכשבני ישראל קשרו את השה למיטותיהם שאלום המצרים למעשיהם, והם השיבו שה' עתיד בעוד כמה ימים להרוג את כל בכורי מצרים והציל את בכורי ישראל. הלכו הבכורים אל אבותיהם ואל פרעה ודרשו מהם לשחרר את עם ישראל כדי שהם לא יפגעו, הם כמובן סירבו והבכורים פתחו במלחמה עזה נגדם מה שהוביל להרג רב במחנה מצרים, וזו כוונת הפסוק "למכה מצרים בבכוריהם כי לעולם חסדו", הבכורים הם שהכו והחלישו את הכח של מצרים.
בספר "שבולי הלקט" (סימן רה) מובא שהרב מאריך לדרוש בשבת זו, ודומה לאנשים כיום ארוך וגדול, כשם שנקרא יום כיפור "צומא רבא" (הצום הגדול).
האבודרהם הסביר כי בשבת זו קיבלו ישראל את המצווה הראשונה שלהם, ונהיו כקטן הנכנס לגיל בר מצווה ונקרא "גדול".
ר' שלמה קלוגר טען כי שבת זו נקראת כך כדי להדגיש את מעלתה של השבת על פני יום טוב של פסח הקרוב, הנקרא שבת, על פי פרשנות חז"ל לפסוק "ממחרת השבת".
היו שטענו כי השבת נקראת כך על שום שה'גדול' (הרב) דורש בבית הכנסת בהלכות החג.
מפני שבי' בניסן עברו ישראל את הירדן ונכנסו לארץ ובכך נשלמה יציאת מצרים ודברי ההבטחה של ה' בלשונות הגאולה. ככתוב: "וְהָעָם עָלוּ מִן-הַיַּרְדֵּן בֶּעָשׂוֹר לַחֹדֶשׁ הָרִאשׁוֹן ... וְאֵת שְׁתֵּים עֶשְׂרֵה הָאֲבָנִים הָאֵלֶּה אֲשֶׁר לָקְחוּ מִן-הַיַּרְדֵּן הֵקִים יְהוֹשֻׁעַ בַּגִּלְגָּל. וַיֹּאמֶר אֶל-בְּנֵי יִשְׂרָאֵל לֵאמֹר אֲשֶׁר יִשְׁאָלוּן בְּנֵיכֶם מָחָר אֶת-אֲבוֹתָם לֵאמֹר מָה הָאֲבָנִים הָאֵלֶּה. וְהוֹדַעְתֶּם אֶת-בְּנֵיכֶם לֵאמֹר בַּיַּבָּשָׁה עָבַר יִשְׂרָאֵל אֶת-הַיַּרְדֵּן הַזֶּה. אֲשֶׁר-הוֹבִישׁ ה' אֱלֹהֵיכֶם אֶת-מֵי הַיַּרְדֵּן מִפְּנֵיכֶם עַד-עָבְרְכֶם כַּאֲשֶׁר עָשָׂה ה' אֱלֹהֵיכֶם לְיַם-סוּף אֲשֶׁר-הוֹבִישׁ מִפָּנֵינוּ עַד-עָבְרֵנוּ. לְמַעַן דַּעַת כָּל-עַמֵּי הָאָרֶץ אֶת-יַד ה' כִּי חֲזָקָה הִיא לְמַעַן יְרָאתֶם אֶת-ה' אֱלֹהֵיכֶם כָּל-הַיָּמִים.".
יש שגרסו שכל שבת לפני חג נקראה "שבת הגדול", דהיינו שבת שלפני חג גדול. כך, בסידור עתיק לפי מנהג קורפו נמצא "סדר לשבת הגדול של שבועות".
החתם סופר (על השו"ע) מביא טעם שביום זה משכו ישראל ידיהם מחטא עבודה זרה, ושחטא עבודה זרה נקרא "גדול" כמבואר במסכת ערכין (טו:).
השערה נוספת שהועלתה קושרת לכך את המנהג לאפות ככרות לחם גדולים לעניים משאריות החמץ שנותר.
הטעמים שבהם "הגדול" אינו מתייחס לשבת, אלא למושא אחר, כגון הרב הדרשן, פותרים גם קושי לשוני שעולה מהכינוי "שבת הגדול": המילה "שבת" לרוב משמשת בלשון נקבה, ואילו "גדול" הוא תואר לזכר. עם זאת, ישנם מקורות בהם מתוארת השבת בלשון זכר, לדוגמה: "כל שומר שבת מחללו (מלחלל אותו- את השבת)" (ישעיהו, נ"ו, ו').
מנהגים בשבת הגדול

המנהג הרווח בשבת זו הוא שרב הקהילה דורש לפני הקהל מהלכות הפסח, לעיתים בשילוב דברי אגדה ומוסר. בספר ה"תקנות בישראל" מציין הרב ישראל שציפנסקי כמה קהילות בהן התקיימה חובה של הרב לדרוש דווקא בשבת זו. נטען שההארכה בדרשה זו נובעת מריבוי ההלכות הקשורות לחג הפסח.
בקרב חלק מן קהילות הספרדים נוהגים לומר פיוטים "בניגון" מיוחד לפני הוצאת ספרי התורה בשבת זאת, (דוגמת "שבת וגדול" הנאמר בידי יהודי טריפולי), כמו גם אמירת חלק מן התפילה בניגונים אלו.
בקהילות אשכנז (היום רק בקצת קהילות), נוהגים לומר פיוטים בשבת זו. במנהג אשכנז המערבי, אומרים יוצר "אתי מלבנון כלה" וזולת "אומרת אני", שניהם לר' בנימין בן זרח, קרובת "אוני פרטי רחמתים" ליניי, וסדר הלכה אנונימי "אדיר דר מתוחים". במנהג אשכנז המזרחי, בקצת קהילות אומרים יוצר "אתי מלבנון", ובקצת קהילות אומרים "אאמיר מסתתר" לר' יוסף אבן אביתור, אופן "בלולי אש ומימות" החתום בנימין, זולת "אז כארשת בתולה" לר' יוסף טוב עלם, וקרובת "אלהים בצעדת הכות פתרוס" הכולל סדר הלכה "אלהי הרוחות לכל בשר" לר' יוסף טוב עלם. שני סדרי ההלכות מובאים בכמה וכמה מקומות בפוסקים כראיות להכרעת ההלכה. בנוסח איטליה, אומרים יוצר "אני חומה ושדי כמגדלות" לר' יהודה בן נחום, והכרזה לפסח לר' בנימן בן שמואל.
בחלק מקהילות האשכנזים נוהגים לקרוא חלק מההגדה של פסח - עד המילים "לכפר על כל עוונותינו"; והביאו האחרונים לכך טעם - שנס יציאת מצרים החל כבר בשבת שלפני היציאה, כמבואר בטור. יש שהסבירו כי הקריאה מהווה הכנה לליל הסדר. לדעת הגר"א אין לנהוג מנהג זה, וטעמו על פי ההגדה: ”יכול מראש חדש, תלמוד לומר ביום ההוא”. משבת זו גם מפסיקים האשכנזים לומר את המזמור "ברכי נפשי" (ספר תהילים, פרק ק"ד) שנוהגים לאומרו כל שבתות החורף לאחר מנחה.
פרשת השבוע וההפטרה

על פי הלוח העברי הקבוע, בשנים פשוטות חל שבת הגדול תמיד בפרשת צו. בחלק מהשנים המעוברות, קוראים את פרשת מצורע ובחלק את פרשת אחרי מות. ברוב הקהילות נהוג להפטיר בשבת הגדול בפרשת "וערבה לה' מנחת יהודה וירושלים" (מלאכי, ג').
יש שנהגו לקרוא בהפטרה זו רק אם חלה השבת בערב הפסח, ומשום שכתובה בה מצוות ביעור מעשרות, שאמור להיעשות בערב פסח. במקרים שבהם הקריאה בתורה בשבת הגדול היא בפרשת מצורע, יש הנוהגים (של"ה פסחים בהג"ה) לקרוא את ההפטרה הרגילה של הפרשה ("וארבעה אנשים", מלכים ב', ז'), משום שגם בה יש מעניין הנס, שכן יש שם ברכת שפע מיוחדת ("סאה סולת בשקל").
יוסף עופר טען שההפטרה של שבת הגדול התגלגלה מהיותה ההפטרה של חלק מפרשת צו על פי המנהג הקדום בארץ ישראל, דרך היותה ההפטרה של כל פרשת צו על פי המנהג הבבלי, עד להפיכתה להפטרה של שבת הגדול, שבשנים פשוטות על פי הלוח העברי הקבוע קוראים בו את פרשת צו. לדבריו, במקור הפטרת "וערבה לה' מנחת יהודה וירושלים", נקראה עם הסדר (פרשת השבוע הארץ-ישראלית) הראשון שמתחיל בפרשת צו - "זה קרבן אהרן ובניו... מנחה תמיד" (ויקרא, ו', י"ב), על פי הנוהג שהפסוק הראשון בהפטרה היה קשור לשונית לפסוק הפותח את ה"סדר". עם דחיית מנהג הקריאה התלת-שנתי הארץ ישראלי, היו ששימרו את המנהג, וקראו בכל שבת את הפטרת ה"סדר" הפותח את הפרשה, כפי שנהגו בביזנטיון (מנהג רומניה), וכן גם אצל הקראים. בשלב מסוים נוצרה תחרות בין הפטרת פרשת צו הבבלית, "עולותיכם ספו" (ירמיהו, ז', כ"א ואילך) להפטרת "וערבה לה'". הד לעימות נמצא בספר אור זרוע, שמתלבט בין המנהג המקובל בציבור להפטיר תמיד "עולותיכם ספו", לבין מה שקיבל מאבותיו להפטיר "וערבה". הפתרון שהציע הוא לקרוא את "וערבה" רק בערב פסח שחל להיות בשבת, יום בו מוקרב קורבן פסח ולא ראוי לקרוא בו על התנגדות לקורבנות, שמתואר בהפטרת "עולותיכם ספו". בהמשך התשובה הרחיב רבי יצחק מווינה את הדברים גם לכל "שבת הגדול" שלפני הפסח.
עופר מציין שייתכן שהיו גורמים אחרים שהאיצו את הבחירה בהפטרת "וערבה" לשבת הגדול, כגון היותה של הפטרת "עולותיכם ספו" הפטרת פורענות קשה, שהציבור העדיף להימנע ממנה, וכן התקבעותו של המנהג לדרוש ב"שבת הגדול", ובכך להופכה לשבת מיוחדת, כמו גם הקשר המדרשי המאוחר בין "יום ה' הגדול והנורא" לגאולת פסח.
הלבוש והגר"א כתבו שקוראים הפטרה זו בגלל שמוזכרת בה הגאולה האחרונה על ידי אליה הנביא, שמזכירה את הגאולה הראשונה ביציאת מצרים. הרב יעקב עמדין כתב שקוראים הפטרה זו כדי להזהיר את הציבור על המעשרות:
הערות שוליים

1 2  ספר הפרדס סימן י"ז, ספר האורה חלק ב' סימן ס"ב, סידור רש"י סימן שנ"ב, איסור והיתר סימן נ"ז, מחזור ויטרי סימן רנ"ט.
↑  ספר חמישי, כותרת פסקה 19.
↑  פרק י"ט פסוק 31
↑  ספר שמות, פרק י"ב, פסוק ג'.
↑  כך הביא רבי משה מת בשם המהרש"ל, מטה משה, עמ' סז, סי' תקמ"ב, באתר היברובוקס
↑  ספר יהושע פרק ד' פס' י"ט-כ"ה.
↑  פיוט שבת הגדול לעולי לוב רפאל חיון 0506702136, נבדק ב-2024-04-29
↑  יש נוהגים לומר את סדר ההלכה בתוך הקרובה לפני הסילוק, ויש נוהגים לאמרו בחזרת הש"ץ של מוסף לפני רצה במנוחתינו. עיין סדר עבודת ישראל, נוסח אשכנז, רעדלהיים תרכ"ח, עמ' 709.
↑  יש שייחסו פיוט זה ליוסף טוב עלם, אולם שולמית אליצור הוכיחה שהוא באמת מאת יוסף אבן אביתור. עיין שולמית אליצור, "בין יוסף ליוסף: לזהות מחברו של יוצר קדום", תרביץ עא [א–ב] (תשרי–אדר תשס"ב), עמ' 67–86, באתר אוצר החכמה.
↑  הלל משה סרמוניטה ואנג'לו מרדכי פיאטילי, סדר תפלות כמנהג בני רומא, ירושלים תשע"ד, עמ' שמח ואילך.
1 2  רמ"א, אורח חיים, סימן ת"ל, על פי מנהגי מהרא"ט.
↑  מעשה רב, הלכות פסח, אות קעז.
↑  שני המנהגים מובאים בלבוש או"ח תל:א.
↑  יוסף עופר, "הפטרת שבת הגדול", המעין לו [ג] (ניסן תשנ"ו), עמ' 16–20
↑  https://hebrewbooks.org/pdfpager.aspx?req=8727&st=&pgnum=165 חלק ב, הלכות קריאת מועדים והפטרות, סימן שצ"ג].
| חג הפסח |
| --- | --- | --- |
| ערב פסח | קמחא דפסחא • אפיית מצות • שבת הגדול • הגעלת כלים • בדיקת חמץ • ביטול חמץ • ביעור חמץ • מכירת חמץ • תענית בכורות • ערב פסח שחל בשבת |  |
| סיפור יציאת מצרים | שעבוד מצרים • עשר מכות מצרים • יציאת מצרים • קריעת ים סוף • שירת הים |  |
| ליל הסדר | הלכות ליל הסדר • קערת ליל הסדר • חרוסת • כרפס • מצה • מרור • זרוע • ארבע כוסות • כוס של אליהו • הסבה • אפיקומן |  |
| סדר ההגדה | סימני הסדר • הא לחמא עניא • מא כ'בר • מה נשתנה • עבדים היינו • ארבעה בנים • והיא שעמדה • דצ"ך עד"ש באח"ב • דיינו • אמונים ערכו שבח • קריאת ההלל (התחלה) • שפוך חמתך • הלל (המשך) • הלל הגדול • ברכת השיר • חסל סידור פסח • לשנה הבאה בירושלים • ובכן ויהי בחצי הלילה • ובכן ואמרתם זבח פסח • אדיר במלוכה • אדיר הוא • אחד מי יודע • חד גדיא |  |
| מצוות החג | איסור חמץ • קורבן פסח • סיפור יציאת מצרים • אכילת מצה • אכילת מרור • ארבע כוסות • מנחת העומר |  |
| מהלך החג | ערב פסח • ליל הסדר • חול המועד פסח • שביעי של פסח • פסח שני |  |
| מנהגים | סעודת אסתר • סהרנה • אמירת שירת הים • סעודת משיח • מימונה |  |
| תפילות ופיוטים | קריאת ההלל • אבוא בחיל להתיצבה • תפילת טל • ליל שמורים אותו אל חצה |  |
| חמץ ומצה | מצה עשירה • מצה שמורה • שרויה • קטניות בפסח • חמץ נוקשה • חמץ שעבר עליו הפסח |  |
| שונות | מסכת פסחים • לא בד"ו פסח • מטבח פסח • רומפלנאכט |  |
חגי ישראל ומועדיו • שלוש רגלים
| --- | --- |
בקרת זהויות :  NLI: 987007536449505171  LCCN: sh85120768 
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
מודעה על דרשת שבת הגדול מאת הרב יצחק טוביה וייס
מודעה על דרשת שבת הגדול בתל אביב. ניתן לראות שהתמונה צולמה בשנה מעוברת שבה שבת הגדול יוצאת על פרשת מצורע
ואישאלי ראמשבאבו

| --- | --- |

 לידה:  21 ביוני 2001 (בת 23) צ'נאי, טמיל נאדו, הודו 
 מדינה:  הודו 
 פרסים והוקרה:  פרס ארג'ונה (2023) 
 
וַאיְשַאלִי רַאמֶשְבַּאבּוּ (טמילית: வைசாலி இரமேசுபாபு; נולדה ב-21 ביוני 2001) היא שחמטאית הודית בדרגת רב-אמן. יחד עם אחיה ילד הפלא פראגנאננדה (פראג) הם האח והאחות הראשונים שזכו שניהם לדירוג רב-אמן. הם גם האח והאחות הראשונים שהעפילו לתחרות המועמדים.
חיים אישיים

ואישאלי נולדה בצ'נאי, טמיל נאדו ב-21 ביוני 2001. אביה, ראמשבאבו, עבד כמנהל סניף בבנק TNSC, ואמה, נגאלקשמי, עקרת בית. אחיה הצעיר פראג הוא ילד פלא וגם רב-אמן שחמט.
קריירה

ואישאלי זכתה באליפות העולם לנערות בשחמט עד גיל 12 ב-2012 ובגילאי 14 ב-2015. ב-2013, בגיל 12, היא ניצחה את אלוף העולם לעתיד בשחמט מגנוס קרלסן במשחק סימולטני שערך קרלסן בזמן שהותו בעיר הולדתה צ'נאי לאליפות העולם בשחמט 2013.
ב-2016 היא קיבלה את תואר האמנית הבינלאומית (WIM), ובאוקטובר 2016 היא דורגה במקום השני בהודו ובעולם מספר 12 בנות U16. באותה תקופה, היה לה מד כושר של 2300.
היא הפכה לרב אמן (WGM) על ידי השלמת הנורמה הסופית שלה בטורניר השחמט הפתוחה של האוניברסיטה הטכנית של ריגה, לטביה ב-12 באוגוסט 2018.
ואישאלי היה חלק מהנבחרת שזכתה במדליות זהב באולימפיאדה המקוונת 2020, שם זכתה הודו במדליה הראשונה אי פעם.
היא קיבלה את תואר האמן הבינלאומי שלה (IM) בשנת 2021. בשנת 2022, ואישאלי זכתה ב-Fischer Memorial ה-8, השיגה 7.0/9 וזכתה בנורמת הרב אמן השנייה שלה.
ואישאלי הוזמנה להשתתף באליפות נשים בשחמט מהיר של FIDE לשנת 2022, שם ניצחה את אלופת העולם בשחמט בבליץ לנשים, ביביסרה אסאובייבה, בשמינית הגמר, ואת בת ארצה הריקה דרונוואלי ברבע הגמר.
ואישאלי שיחקה על לוח 3 בחלקת הנשים באולימפיאדת השחמט ה-44 בממלאפורם, צ'נאי, ביולי-אוגוסט 2022. נבחרת הנשים של הודו זכתה במדליית הארד, ואישאלי זכתה בארד אישי ללוח 3.
ואישלי שיחקה ב־Tata Steel Challengers 2023, השיגה תוצאה של 4.5/14 וגברה על שני GMs בדירוג של 2600, לואיס פאולו סופי וג'רגוש פצ'ץ'. היא סיימה במקום ה-12 בדירוג הכללי.
באליפות קטאר מאסטרס הפתוחה 2023, ואישאלי קיבלה את נורמת ה-GM הסופית שלה לאחר שסיימה עם 5/9 ודירוג ביצועים של 2609. היא גם זכתה בפרס הנשים המובילות בטורניר, לאחר שסיימה עם שובר שוויון (דירוג ביצועים) טוב יותר מאשר בת ארצה דיביה דשמוך.
ואישאלי זכתה ב־FIDE Women's Grand Swiss 2023 שנערך באי מאן בכך שלא הפסידה אף משחק וציון 8.5/11, ובכך העפילה להתחרות בטורניר המועמדות לנשים שיתקיים בטורונטו, קנדה ב-2024. היא ואחיה הצעיר פראג הפכו לצמד האח ואחות הראשון שהעפיל כמועמדים המתאימים.
בדצמבר, בטורניר הפתוח IV El Llobregat 2023 בספרד, ואישאלי חצתה את רף הדירוג של 2500 Elo, ובכך עמדה בכל הדרישות לתואר רב אמן והפכה לאישה השלישית והאדם ה-84 בהודו שעושה זאת.
ב-21 בינואר 2024, פדרציית השחמט של הודו הגישה בקשה לתואר רב אמן בשם ואישאלי לוועדת ההסמכה של ה-FIDE, המנהלת את תוארי ה-FIDE.
הערות שוליים

↑  "Vaishali, Rameshbabu". ratings.fide.com. נבדק ב-2024-04-09.
1 2 3  "FIDE Title Application (GM)" (PDF).
↑  "Vaishali and Praggnanandhaa make history as the first-ever brother-sister duo to become Grandmasters". The Indian Express (באנגלית). 2023-12-02. נבדק ב-2023-12-04.
↑  "Rameshbabu Praggnanandhaaa celebrity xyz page". נבדק ב-29 בדצמבר 2019. {{cite web}}:  (עזרה)
↑  The girl who defeated Magnus at the age of 12 | Vaishali Rameshbabu (באנגלית), 8 בספטמבר 2022, נבדק ב-2023-10-16 {{citation}}:  (עזרה)
↑  "Carlsen happy with arrangements for World Championship match". The Times of India. 2013-08-19. ISSN 0971-8257. נבדק ב-2023-10-21.
↑  "R. Vaishali becomes Grand Master". 13 באוגוסט 2018. נבדק ב-29 בדצמבר 2019. {{cite web}}:  (עזרה)
↑  "The entire Gold medal winning Indian team from Online Olympiad 2020 interviewed by ChessBase India - ChessBase India". www.chessbase.in. 2020-09-18. נבדק ב-2022-06-04.
↑  "The Triumph of the twelve brave Olympians - ChessBase India". www.chessbase.in. 2020-08-30. נבדק ב-2022-06-04.
↑  "Asian champ Vaishali sets her sight at Grand Master title". Business Standard India. Press Trust of India. 2017-05-24. נבדק ב-2022-05-06.
↑  Rao, Rakesh (4 במאי 2022). "Fischer Memorial: Vaishali makes second GM norm, wins title". Sportstar (באנגלית). נבדק ב-2022-05-06. {{cite web}}:  (עזרה)
↑  News9 Staff (2022-05-04). "Indian woman grandmaster R Vaishali secures 2nd GM norm by winning Greek chess event". NEWS9LIVE (באנגלית). אורכב מ-המקור ב-6 במאי 2022. נבדק ב-2022-05-06. {{cite web}}:  (עזרה)
↑  "Vaishali triumphs at 8th Fischer Memorial 2022, scores her second GM-norm - ChessBase India". www.chessbase.in. 2022-05-04. נבדק ב-2022-05-06.
↑  Vaishali Rameshbabu Wins Women's Speed Chess Championship Qualifier #2 (באנגלית), 30 במאי 2021, נבדק ב-2023-09-27 {{citation}}:  (עזרה)
↑  "FIDE WSCC 2022 Round of 16: Vaishali eliminates World Blitz Women champion Bibisara Assaubayeva - ChessBase India". www.chessbase.in. 2022-06-14. נבדק ב-2022-07-25.
↑  "Vaishali R eliminates Dronavalli to reach semifinals". www.fide.com (באנגלית). נבדק ב-2022-07-25.
↑  West (NM_Vanessa), Vanessa (21 ביולי 2022). "Rising Star Knocks Out Experienced Compatriot". Chess.com (באנגלית אמריקאית). נבדק ב-2022-07-25. {{cite web}}:  (עזרה)
↑  "Challengers standings". Tata Steel Chess Tournament 2023 (באנגלית אמריקאית). אורכב מ-המקור ב-25 בינואר 2022. נבדק ב-2023-03-23. {{cite web}}:  (עזרה)
1 2  "Nodirbek Yakubboev wins Qatar Masters in blitz tiebreaks". Chess News (באנגלית). 2023-10-20. נבדק ב-2023-10-21.
↑  "Vaishali Wins Women's Grand Swiss, Vidit Also Gets Close To Title Triumph". News18 (באנגלית). 2023-11-06. נבדק ב-2023-11-05.
1 2  Sportstar, Team (2023-11-05). "Vaishali draws last round to win FIDE Women Grand Prix 2023". Sportstar (באנגלית). נבדק ב-2023-11-05.
↑  "R Vaishali becomes grandmaster, joins R Praggnanandhaa to become world's first brother-sister GM duo". India Today (באנגלית). 2 בדצמבר 2023. נבדק ב-2023-12-02. {{cite web}}:  (עזרה)
↑  "FIDE TITLE REGULATIONS". International Chess Federation (FIDE) (באנגלית). נבדק ב-2024-04-09.
פלוגת עונשין

| --- | --- |

סמל פלוגות העונשין שאותו ענדו קצינים וחיילים שנשללו מדרגותיהם וסמליהם
 פרטים
 מדינה:  גרמניה הנאצית גרמניה הנאצית
 שיוך:  ורמאכט
 סוג:  פלוגת עונשין של חיילים עבריינים ואזרחים גרמנים שהורשעו
 אירועים ותאריכים
 מלחמות:  מלחמת העולם השנייה
 נתוני היחידה
 ייעוד:  נטרול מוקשים, משימות מסוכנות ובניית תשתיות צבאיות
 פיקוד
 יחידת אם:  פלדז'נדרמרי
פלוגת עונשין (בגרמנית: Bewährungsbataillon, בלשון הדיבור: Strafbataillone) הייתה פלוגת אסירים בוורמאכט במהלך מלחמת העולם השנייה, שהורכבה מאזרחים וחיילים עבריינים ואשר נשלחה תחת פיקודה וניהולה של המשטרה הצבאית הגרמנית "פלדז'נדרמרי" (בגרמנית: Feldgendarmerie) למשימות שבהן רמת הסיכון והסיכוי להיהרג גבוהים, ללא ציוד מספיק.
לקראת שנת 1943 התהפך מהלך הלחימה במלחמת העולם השנייה לרעת גרמניה הנאצית. בשל כך, ובעקבות האבדות שספג הוורמאכט והצורך לשמור על משמעת ומורל, הורה הפיקוד העליון של הוורמאכט כי פלוגות עונשין נוספות תוקמנה מאלפי האסירים בוורמאכט השוהים בבתי המעצר ותצורפנה למאמץ המלחמתי. המשימות שהוטלו על פלוגות אלו היו מסוכנות ולעיתים כונו משימות התאבדות, לדוגמה: נטרול שדה מוקשים, התקפת מטרות המוגדרות כקשות והגנה על יעדים כאשר במיעוט. כמו כן, חיילי פלוגות אלו נשלחו ככוח עבודה פיזי בחזית למטרת עבודות בניין, תיקון תשתיות צבאיות וביצורים.
אסירים ששרדו משימות אלו קוטלגו כ"ראויים להילחם" ונשלחו חזרה לשדה הקרב, הפעם כלוחמים מן המניין עם זכויות מלאות. השימוש בפלוגות העונשין היה בעיקר בחזית המזרחית, אף על פי שמספר פלוגות נשלחו לחזית המערבית לאזור הארדנים כחלק מניסיון המתקפה הגרמני האחרון בקרב על הבליטה בדצמבר 1944.
בתרבות

בספר והסרט הנשר נחת נשלחים צנחני ורמאכט ליחידה זו בעקבות עימות עם האס.אס. בסרט הגרמני "סטלינגרד" מ-1993 נשלחים גיבורי הסרט ליחידה זו, שם הם מנטרלים מוקשים ונלחמים בטנקים סובייטים. במיני סדרה הגרמנית "דור מלחמה" נשלחת אחת מהדמויות, וילהלם, אל יחידה כזו לאחר שערק.
הערות שוליים

↑  Hecker, Mel and Geoffrey P. Megargee., Wehrmacht Disciplinary Facilities Introduction, Project MUSE, ‏2022
39 רמזים

| --- | --- |

 
 ספרי הסדרה
 39 רמזים מבוך העצמות תו קטלני גנב החרבות מעבר לקבר המעגל השחור צלילה עמוקה מאורת הנחש צופן הקיסר זהירות: סופה בלב הסכנה הווספרים באים הספר השחור של הסודות הקבורים (ספר בונוס) קהילים נגד וספרים מזימת המדוזה אוצר המלך באמצע הלילה היהלום שבכתר משבר אמון יום הדין בלי מעצורים אין לאן לברוח נקודת פריצה הספירה לאחור נקודת ההתלקחות בגידה המשימה: טיטניק המשימה: הינדנבורג המשימה: הוריקן המשימה: אטום מסמכי הקהילים Operation Trinity ‏The Submarine Job ‏The Redcoat Chase ‏The Houdini Escape ‏Silent Night
 מידע כללי
 מאת:  ריק ריירדן גורדון קורמן פיטר לרנג'יס ג'וד ווטסון פטריק קרמן לינדה סו פארק מרגרט פיטרסון האדיקס רולנד סמית דייוויד באלדאצ'י ג'ף הירש נטלי סטנדיפורד אלכסדנר לונדון ג'ני גובל סרוואט צ'אדה
 שפת המקור:  אנגלית
 סוגה:  הרפתקאות
 הוצאה
 תאריך הוצאה:  2008–2016
 הוצאה בעברית
 הוצאה:  הוצאת מודן
 תאריך:  2010–2020
39 רמזים (באנגלית: The 39 Clues) היא סדרת ספרי הרפתקאות לנוער, שנכתבה בשיתוף פעולה על ידי סופרים רבים. היא כוללת אחד-עשר ספרים וספר בונוס אחד, שלא יצא בעברית. משלבת משחקי רשת ואיסוף קלפים. לסדרה שלוש סדרות המשך. הסדרה מתארת את מסעם של שני אחים יתומים, איימי ודן, בעקבות 39 רמזים המרכיבים נוסחה לשיקוי שיגרום להם להפוך לאנשים החזקים ביותר בעולם כולו. כל זה, בזמן שהם מתחמקים ממוות בטוח וממזימות של בני משפחת קהיל האחרים, שרוצים את הרמזים הללו לעצמם. ברוב הספרים, השניים, - יחד עם האומנת שלהם, נלי גומז - עוקבים אחרי הרמזים שהשאירה לפחות דמות היסטורית אחת.
בשנת 2008 קיבל סטיבן ספילברג את האישור להפיק סדרת סרטים על פי סדרת הספרים. הסרט הראשון אמור היה לראות אור ב-2016, אולם נכון2024, ההפקה טרם החלה.
הסדרה זכתה להצלחה רבה, ותורגמה ל-24 שפות. נוסף על כך, נכתבו סדרות המשך ל"39 רמזים" וכן ספרי בונוס.
משפחת קהיל

משפחת קהיל, על פי הסדרה, השפיעה על התרבות העולמית יותר מכל משפחה אחרת בעולם. כמעט כל דמות היסטורית השתייכה לה: מנהיגים, מדענים, אומנים, ספורטאים ועוד.
שושלת משפחת קהיל החלה בנישואיו של גדעון קהיל עם אוליביה באירלנד של סוף המאה ה-15. לשניים נולדו ארבעה ילדים: לוקאס, אקטרינה, תומס וג'יין. גדעון הקדיש את חייו כדי למצוא תרופה למגפת המוות השחור שהתפשטה אז בעולם. הוא לא הצליח למצוא תרופה למחלה, אך גילה שיקוי ההופך את השותים אותו למוצלחים בענפים רבים, החל מספורט ועד פוליטיקה. גדעון החליט לחלק את השיקוי בין ילדיו (לכל אחד נתן חלק מהשיקוי שהגביר את יכולותיו הטבעיות שהיו לו) - לוקאס קיבל את החלק של הערמומיות והאסטרטגיה. אקטרינה את ההמצאה, ג'יין את היצירתיות ותומס את הכוח הפיזי. בעקבות נתינת השיקוי, המריבה אשר הייתה בין האחים גברה, וגרמה לסכסוך בין הילדים, שנגמר כשאמם כורעת ליד אביהם הנהרג משרפה שפרצה בביתם. מאז מקרה זה משפחותיהם הפכו יריבות. כל אחד מהילדים האשים את השני במות אביהם. אוליביה, אם המשפחה, שבעת ראשית סכסוך האחים הייתה בהיריון, ילדה כעבור מספר חודשים את בתה מדליין. בעקבות כל מה שקרה, היא חינכה את בתה לשלום וביקשה ממנה שתאחד את האחים. ביתה הקדישה את חייה לאחד בניהם ללא הצלחה וביתה ממשיך בניסיון זה.
הבתים, להם מחולקים הקהילים, קרויים על שם האח שייסד אותם - בית אקטרינה על שמה של אקטרינה, בית יאנוס על שמה של ג'יין, בית לוקיאנוס על שמו של לוקאס, בית תומס על שמו של תומס, ובית מדריגל, על שמה של מדליין.
הבתים > בית אקטרינה

בית אקטרינה נוסד על ידי אקטרינה קהיל ויש בו בעיקר מדענים וממציאים גדולים כגון מארי קירי, אייזק ניוטון, גלילאו גליליי, אלברט איינשטיין, תומאס אדיסון, והווארד קרטר. יש להם מפקדה ב-CERN, במצרים בנאס"א ובמשולש ברמודה. הסמל של בית אקטרינה הוא הדרקון הצהוב. מבין המתמודדים, אלו המשתייכים לבית אקטרינה הם אליסטר הו ושלישיית סטרלינג. ישנה איבה רבה בין בית אקטרינה לבין בית תומס. אנשי בית תומס נוהג לגנות את בית אקטרינה ולקרוא להם "בית של תחכום" ואילו בית אקטרינה קורא להם "כוח של טמטום". מנהיג הבית הוא באה הו, דודו הקשיש של אליסטר.
הבתים > בית יאנוס

בית יאנוס נוסד על ידי ג'יין קהיל, ובו נמצאים האומנים המפורסמים והמוכשרים ביותר בעולם. דוגמאות לכאלו הם וולפגנג אמדאוס מוצרט, מריה אנה מוצרט, לודוויג ואן בטהובן, פבלו פיקאסו, וינסנט ואן גוך, קלוד מונה, מארק טוויין, הארי הודיני, ווולט דיסני. לצאצאים לבית יאנוס הייתה תרומה רבה לתחום האומנות והכתיבה בעולם כולו, והם נחרטו בספרי ההיסטוריה בזכות מעשיהם וכישוריהם הרבים. ונציה והוליווד הן טריטוריות של בית יאנוס. הסמל של בית יאנוס הוא הזאב הירוק. המתמודד המשתייך לבית יאנוס הוא ג'ונה ויזרד. אימו, קורה ויזרד, היא מנהיגת בית זה.
הבתים > בית לוקיאנוס

בית לוקיאנוס נוסד על ידי לוק/לוקאס קהיל, ובו נמצאים מיטב מנהיגי העולם ומרגלים ידועים. דוגמאות לאלו הם בנג'מין פרנקלין, ג'ון קנדי, ג'ורג' וושינגטון, וינסטון צ'רצ'יל, נפוליאון בונפרטה, תאודור רוזוולט, וסידני ריילי. בדרך כלל הם לא מפחדים להשתמש באמצעי כוח ולפגוע, תוך הפעלת אלימות, במתחריהם. לבית לוקיאנוס יש בסיסים סודיים רבים (לדוגמה: אזור 51 ופורט נוקס) וטריטוריות רבות כמו פריז שבהן יש מפקדות מאובטחות ומאובזרות בכלי נשק ובמסמכים סודיים. הסמל של בית לוקיאנוס הוא שני נחשים כרוכים סביב חרב. מבין המתמודדים, אלו המשתייכים לבית לוקיאנוס הם איאן, נטלי ואיזבל קברה וכן אירינה ספסקי שמתה תוך כדי המרוץ (בספר השישי). מנהיג הבית הוא ויקראם קברה, אביהם של איאן ונטלי קברה ובעלה של איזבל קברה.
הבתים > בית תומס

בית תומס נוסד על ידי תומס קהיל, ובו נכללים מגלי ארצות וספורטאים כגון ניל ארמסטרונג, בייב רות', סימון בוליבר, שאקה זולו וטויוטומי הידיושי. הטריטוריות של בית תומס נמצאות בטוקיו, דרבן (דרום אפריקה), מקסיקו סיטי ועוד. הסמל של בית תומס הוא הדוב הכחול. מבין המתמודדים, אלו המשתייכים לבית תומס הם משפחת הולט - האמא מרי-טוד, האבא אייזנהאואר, האחיות מדיסון ורייגן והאח המילטון. מנהיג הבית הוא אייזנהאואר הולט.
הבתים > בית מדריגל

בית מדריגל נוסד על ידי מדליין קהיל, הילדה החמישית של אוליביה קהיל שנולדה אחרי שארבעת האחרים יצאו למצוא מחדש את התרופה למגפת המוות השחור (השיקוי שגדעון קהיל המציא). אוליביה לימדה את מדליין ששום דבר לא חשוב יותר מאשר המשפחה ואימנה אותה כדי לשמור על אחיה ואחיותיה מן הרמזים. גרייס, פיסקה ("האיש בשחור", או "האיש באפור" ואחיה של גרייס), איימי ודן הם צאצאים של מדליין, ולכן הם מדריגלים. בסוף הספר "זהירות: סופה", פיסקה בפעם הראשונה בהיסטוריה מצרף לקבוצת המדריגלים מישהי שאינה מדריגלית, ואף לא קהילית - נלי גומז. (האומנת של האחים, איימי ודן).
בית מדריגל מורכב מאנשים שוחרי שלום. בין האנשים השייכים לבית זה ניתן למנות את אביגייל אדמס, ויליאם שייקספיר, פרדריק דאגלס, וודרו וילסון, הארי טרומן, נני שארפ, מרי פופ אוסבורן, ברברה פארק, ג'יימס פרלר, אן בוני, אמיליה ארהארט, מרי ריד, אמא תרזה, רוברט קלמנטה ואנתוני הורוביץ.
במשך 500 השנים האחרונות הקהילים לא ידעו כי בית מדריגל הוא למעשה הבית החמישי של משפחת קהיל, צאצאי מדליין קהיל. בתים אחרים פחדו מהמדריגלים, כי בכל פעם שבית מסוים היה קרוב להשלמת 39 רמזים, המדריגלים מנעו את השלמת כל הרמזים ופיזרו אותם שוב, על מנת ליצור איזון כוחות בין הבתים. אבל לבית יש יעד נוסף, להשכין שלום בין הבתים ולעצור את כל אויבי משפחת קהיל. הוא האמין שהשלום ייווצר ברגע שכל הבתים יהיו שווים בערכם. סמל מדריגל הוא רקע שחור שעליו האות M. הם נוהגים גם לסמן בעזרת האות M מקום שבו היו, במטרה שהבתים יבחינו שהם חדרו למקומות סודיים, כמו המפקדות שלהם, ויפחדו מהם. הצבעים של בית מדריגל, שחור ולבן, הם הצבעים של היין ויאנג, סמל סיני עתיק המסמל את האיזון.